Държавен вестник, бр. 6, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  6
Образуване на математически резерв и капи­
тализирана стойност на пенсиите
Чл. 86. (1) Математически резерв за це­
лите на определяне на откупната стойност 
представлява спестовната част от начислените 
премии, увеличена с гарантирания доход от 
инвестирането им и суми за очаквано по­
криване на риск и административни разходи. 
Математическият резерв включва и допъл­
нително разпределена доходност, когато е 
предвидена съгласно условията на договора.
(2) За целите на изчисляването на тех­
ническите резерви при задължителното 
счетоводно отчитане базата за определяне 
на математическия резерв и капитализира­
ната стойност на пенсиите съответства на 
базата за признаване на премийния приход 
от застрахователя.
(3) Резервите по ал. 2 се образуват като 
суми от индивидуалните резерви, изчислени 
поотделно за всеки застрахователен договор.
(4) За целите на изчисляването на техни­
ческите резерви при задължителното счето­
водно отчитане математическият резерв се 
изчислява по застраховките от раздел I от 
приложение № 1 от Кодекса за застрахова­
нето по проспективен метод, като включва:
1. разликата между:
а) нето премийния резерв, представляващ 
настоящата стойност на очакваните бъдещи 
застрахователни плащания, произтичащи от 
условията по сключените застрахователни 
договори, включително:
аа) всички гарантирани суми, в това число 
гарантираните откупни стойности;
бб) бонусите, на които застрахованите 
или третите ползващи се лица имат право 
по силата на застрахователните договори;
вв) всички права, които се предоставят 
на застрахованите или ползващите лица като 
опция в застрахователните договори;
б) настоящата стойност на очакваните 
бъдещи нето премии (премии за покритие на 
риска), които предстои да бъдат събрани от 
застрахователя до края на срока по договора, и 
2. допълнителна сума за административ­
ни разходи – получена като разлика между 
настоящата стойност на очакваните бъдещи 
административни разходи на база техническия 
план по съответната застраховка и благора­
зумна преценка за бъдещите им стойности и 
настоящата стойност на добавките за адми­
нистративни разходи в очакваните бъдещи 
премии съгласно техническия план.
(5) В случаите, при които поради ха­
рактеристиките на договора е невъзможно 
прилагането на проспективен метод, за из­
числяването на математическия резерв се 
прилага ретроспективен метод, представля­
ващ разликата между:
1. сумата от премийния приход, намален 
със заложените в техническия план аквизи­
ционни разходи, и натрупания доход, и
2. сумата от акумулираната стойност на 
извършените застрахователни плащания, 
включително образувания резерв за предстоя­
щи плащания, и признатите административни 
разходи, калкулирани в премията – в размер, 
заложен в техническия план.
(6) Използваният метод за изчисляване 
на резервите по ал. 1 се основава на благо­
разумни актюерски оценки, като отчита и 
метода за оценка на активи, които служат 
за покритие.
(7) Статистическите елементи при оцен­
ките на резервите по ал. 1 и калкулираните 
добавки за разходи се определят на базата 
на благоразумни допускания, като се отчи­
тат условията по застрахователния договор, 
видът на договора и очакваната стойност 
на бъдещите административни разходи и 
комисиони. Използваните допускания се 
оповестяват в пояснителните бележки към 
годишния финансов отчет. 
(8) Методът за изчисление на технически­
те резерви или основите за изчисленията не 
могат да се променят необосновано.
(9) При периодично плащане на премиите 
очакваните бъдещи нето премии по ал. 4, 
т. 1, буква „б“ може да се модифицират с 
цилмерова квота, която отразява настояща­
та стойност на непогасените аквизиционни 
разходи.
(10) Алинея 9 не се прилага от застрахо­
ватели, които посочват в актива на отчета 
за финансовото състояние отложени аквизи­
ционни разходи по застраховките, по които 
се образува математически резерв.
(11) Максималният размер на използва­
ната техническа лихва при изчисленията на 
премиите и резервите е не по-висок от 50 на 
сто от дългосрочния лихвен процент, публи­
куван от Българската народна банка, усред­
нен за последните седем години. Размерът 
на техническата лихва, определен съгласно 
изречение първо, се пресмята и променя в 
първия работен ден на всяко тримесечие 
и се публикува на сайта на Комисията за 
финансов надзор. При всяка промяна на 
максималния размер на техническата лих­
ва новият размер важи само за договори, 
сключени след датата на промяната.
(12) Използваните таблици за смъртност 
трябва да отразяват националния опит и/
или поведението на застрахователната съв­
купност.
(13) Математическият резерв по даден 
застрахователен договор не може да бъде 
отрицателен и не може да бъде по-малък от 
размера на гарантираната откупна стойност 
към момента на определянето му.
(14) Математическият резерв е сума от 
индивидуалните резерви, изчислени поот­
делно за всеки действащ застрахователен 
договор.